
DR 31.10.2016                                                                                                                                                   7               

 

Sukan Olimpik Rio 2016 berbanding seramai 30 atlet daripada lapan jenis sukan yang layak 
ke Sukan Olimpik London 2012. 

Kontinjen negara telah berjaya mencatatkan pencapaian pungutan pingat yang 
lebih baik di Sukan Olimpik Rio 2016 dengan memenangi empat pingat Perak dan satu 
Gangsa berbanding hanya memperoleh satu pingat Perak dan satu pingat Gangsa di Sukan 
Olimpik London 2012. Syabas dan terima kasih sekali lagi diucapkan kepada wira-wira 
negara iaitu Datuk Lee Chong Wei, Chan Peng Soon, Goh Liu Ying, Goh V Shem, Tan Wee 
Kiong, Pandelela Rinong, Cheong Jun Hoong dan Mohd Azizulhasni Awang.  

Tuan Yang di-Pertua, untuk makluman Ahli Yang Berhormat, dalam 
merealisasikan impian kita untuk memenangi pingat emas pertama dalam sejarah 
penyertaan di Sukan Olimpik, kerajaan akan memperuntukkan sebanyak RM70 juta bagi 
Program Pembangunan Podium Sukan Elit khususnya bagi persediaan atlet ke arah Sukan 
Olimpik Tokyo 2020 seperti mana yang diumumkan oleh Yang Amat Berhormat Perdana 
Menteri semasa pembentangan Bajet 2017, baru-baru ini. Terima kasih. 

Tuan Ko Chung Sen [Kampar]: Terima kasih Timbalan Menteri. Tuan Yang di-
Pertua, terlebih dahulu saya ingin merakamkan tahniah kepada Yang Berhormat Timbalan 
Menteri atas pencapaian kontinjen Malaysia di Olimpik 2016 dan Paralimpik di Rio yang 
merupakan pencapaian terbaik dalam sejarah penyertaan kita dalam temasya tersebut.  

Malangnya, Perdana Menteri merangkap Menteri Kewangan, Yang Amat 
Berhormat Pekan telah menghadiahkan atlet dan Kementerian Belia dan Sukan dengan 
pengurangan peruntukan sebanyak RM144 juta iaitu daripada RM930 juta kepada RM788 
juta. Ini merupakan potongan sebanyak 15 peratus. Adalah sangat ironik apabila kerajaan 
mengurangkan peruntukan kepada KBS ketika menyasarkan pingat emas pertama di 
Sukan Olimpik Tokyo 2020. 

Tuan Yang di-Pertua, Sekolah Sukan Bukit Jalil telah dibina... 

Timbalan Yang di-Pertua [Dato' Sri Haji Ismail bin Haji Mohamed Said]: Yang 
Berhormat Kampar, ini sesi soal jawab lisan ya. 

Tuan Ko Chung Sen [Kampar]: Okey, okey. Ini soalan tambahan saya. Sekolah 
Sukan Bukit Jalil telah dibina pada tahun 1996 dan telah mencapai kejayaan dalam 
melahirkan beberapa atlet pemenang pingat hari ini.  

Malangnya, sekolah seumpama yang kedua iaitu Sekolah Sukan Bandar Penawar 
yang dibina pada tahun 1998 di Kota Tinggi, Johor seolah-olah telah gagal. Dalam 
Rancangan Malaysia Kesembilan, tiga buah sekolah sukan lain sepatutnya sudah siap 
dibina di Perlis, Pahang dan Sabah. Sehingga kini, ini belum menjadi kenyataan lagi.  

Tuan Yang di-Pertua, soalan tambahan saya. Pertamanya, adakah kerajaan 
bercadang membina lebih banyak sekolah sukan di negeri lain termasuk Perak? 

■1040 

Keduanya, mengapakah Sekolah Sukan Bandar Penawar gagal? Apakah 
pengajaran daripada kegagalan ini? Minta Yang Berhormat Timbalan Menteri jelaskan. 
Terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: 
Sebelum itu Yang Berhormat Timbalan Menteri, Yang Berhormat kita memang faham 
peraturan tetapi sengaja ambil peluang. Cuba lihat Peraturan Mesyuarat 24, banyak tentang 
cara-cara hendak mengeluarkan soalan dan juga soalan tambahan. Sebelum itu Yang 
Berhormat Menteri, saya terpandang kepada Yang Berhormat Baling, saya ucapkan 
setinggi-tinggi tahniah kepada pasukan bola negeri Kedah juara Piala Malaysia... [Tepuk] 

Di antara pemainnya adalah daripada orangnya daripada bahagian Baling sendiri, 
Parlimen Baling. Sila Yang Berhormat Timbalan Menteri. 

Datuk Saravanan A/L Murugan: Tuan Yang di-Pertua, yang pertama RM70 juta 
program yang telah diperuntukkan oleh Yang Amat Berhormat Perdana Menteri adalah 
untuk merealisasikan impian kita memungut pingat di Sukan Olimpik Tokyo 2020. Kedua, 
kementerian melalui Program Podium di bawah kendalian Institut Sukan Negara telah 
diperuntukkan sebanyak RM75 juta setahun selama lima tahun di bawah program 
pembangunan sukan. Peruntukan ini merangkumi perbelanjaan bagi perancangan 
penyediaan atlet bagi menghadapi kejohanan di peringkat antarabangsa. 



Sukan Olimpik Rio 2016 berbanding seramai 30 atlet daripada lapan jenis sukan yang layak ke Sukan Olimpik London 2012. Kontinjen negara telah berjaya mencatatkan pencapaian pungutan pingat yang lebih baik di Sukan Olimpik Rio 2016 dengan memenangi empat pingat Perak dan satu Gangsa berbanding hanya memperoleh satu pingat Perak dan satu pingat Gangsa di Sukan Olimpik London 2012. Syabas dan terima kasih sekali lagi diucapkan kepada wira-wira negara iaitu Datuk Lee Chong Wei, Chan Peng Soon, Goh Liu Ying, Goh V Shem, Tan Wee Kiong, Pandelela Rinong, Cheong Jun Hoong dan Mohd Azizulhasni Awang. Tuan Yang di-Pertua, untuk makluman Ahli Yang Berhormat, dalam merealisasikan impian kita untuk memenangi pingat emas pertama dalam sejarah penyertaan di Sukan Olimpik, kerajaan akan memperuntukkan sebanyak RM70 juta bagi Program Pembangunan Podium Sukan Elit khususnya bagi persediaan atlet ke arah Sukan Olimpik Tokyo 2020 seperti mana yang diumumkan oleh Yang Amat Berhormat Perdana Menteri semasa pembentangan Bajet 2017, baru-baru ini. Terima kasih. Tuan Ko Chung Sen [Kampar]: Terima kasih Timbalan Menteri. Tuan Yang di- Pertua, terlebih dahulu saya ingin merakamkan tahniah kepada Yang Berhormat Timbalan Menteri atas pencapaian kontinjen Malaysia di Olimpik 2016 dan Paralimpik di Rio yang merupakan pencapaian terbaik dalam sejarah penyertaan kita dalam temasya tersebut. Malangnya, Perdana Menteri merangkap Menteri Kewangan, Yang Amat Berhormat Pekan telah menghadiahkan atlet dan Kementerian Belia dan Sukan dengan pengurangan peruntukan sebanyak RM144 juta iaitu daripada RM930 juta kepada RM788 juta. Ini merupakan potongan sebanyak 15 peratus. Adalah sangat ironik apabila kerajaan mengurangkan peruntukan kepada KBS ketika menyasarkan pingat emas pertama di Sukan Olimpik Tokyo 2020. Tuan Yang di-Pertua, Sekolah Sukan Bukit Jalil telah dibina... Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Kampar, ini sesi soal jawab lisan ya. Tuan Ko Chung Sen [Kampar]: Okey, okey. Ini soalan tambahan saya. Sekolah Sukan Bukit Jalil telah dibina pada tahun 1996 dan telah mencapai kejayaan dalam melahirkan beberapa atlet pemenang pingat hari ini. Malangnya, sekolah seumpama yang kedua iaitu Sekolah Sukan Bandar Penawar yang dibina pada tahun 1998 di Kota Tinggi, Johor seolah-olah telah gagal. Dalam Rancangan Malaysia Kesembilan, tiga buah sekolah sukan lain sepatutnya sudah siap dibina di Perlis, Pahang dan Sabah. Sehingga kini, ini belum menjadi kenyataan lagi. Tuan Yang di-Pertua, soalan tambahan saya. Pertamanya, adakah kerajaan bercadang membina lebih banyak sekolah sukan di negeri lain termasuk Perak?. #1040. Keduanya, mengapakah Sekolah Sukan Bandar Penawar gagal? Apakah pengajaran daripada kegagalan ini? Minta Yang Berhormat Timbalan Menteri jelaskan. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Sebelum itu Yang Berhormat Timbalan Menteri, Yang Berhormat kita memang faham peraturan tetapi sengaja ambil peluang. Cuba lihat Peraturan Mesyuarat 24, banyak tentang cara-cara hendak mengeluarkan soalan dan juga soalan tambahan. Sebelum itu Yang Berhormat Menteri, saya terpandang kepada Yang Berhormat Baling, saya ucapkan setinggi-tinggi tahniah kepada pasukan bola negeri Kedah juara Piala Malaysia... [Tepuk]. Di antara pemainnya adalah daripada orangnya daripada bahagian Baling sendiri, Parlimen Baling. Sila Yang Berhormat Timbalan Menteri. Datuk Saravanan A/L Murugan: Tuan Yang di-Pertua, yang pertama RM70 juta program yang telah diperuntukkan oleh Yang Amat Berhormat Perdana Menteri adalah untuk merealisasikan impian kita memungut pingat di Sukan Olimpik Tokyo 2020. Kedua, kementerian melalui Program Podium di bawah kendalian Institut Sukan Negara telah diperuntukkan sebanyak RM75 juta setahun selama lima tahun di bawah program pembangunan sukan. Peruntukan ini merangkumi perbelanjaan bagi perancangan penyediaan atlet bagi menghadapi kejohanan di peringkat antarabangsa.